**Ֆրեդերիկ Ուիլյամ Մեյթլենդ** (Frederic William Maitland, մայիսի 28, 1850(1850-05-28)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 19, 1906(1906-12-19)[…], Գրան-Կանարիա, Լաս Պալմաս, Կանարյան կղզիներ, Իսպանիա), բրիտանացի իրավաբան, պատմաբան և ուսուցիչ, հաճախ դիտվում է որպես «ժամանակակից անգլիական իրավական պատմության հայրը»։

Կենսագրություն
--------------

Ջոն Գորհեմ Մեյթլենդի (1818-1863) որդին է։ Սովորել է Իթընում և Թրինիթի քոլեջում (Քեմբրիջի համալսարան)։ 1872 թվականին արժանացել է Ուևելի միջազգային իրավունքի կրթաթոշակին։ 1876 թվականին նա ընդունվել է Լինքոլնս Ինն և դարձել բավականին հեղինակավոր փաստաբան և նոտար այսպես կոչված «արդարության իրավունքի» ոլորտում, բայց ի վերջո նվիրվել է համեմատական իրավագիտությանը և հատկապես անգլիական իրավունքի պատմությանը (ոչ առանց Պավել Վինոգրադովի հետ հանդիպման ազդեցության, Մեյթլենդի սեփական խոսքերով. «սահմանելով իր կյանքի մնացած մասը», երբ նա պարզել է, որ ռուս իրավագետ-պատմաբանն ավելի շատ գիտեր Անգլիայի իրավաբանական փաստաթղթերի մասին, քան ինքը)։ 1884 թվականին նա նշանակվել է Քեմբրիջի անգլիական իրավունքի ընթերցող, իսկ 1888 թվականին դարձել է անգլիական իրավունքի պրոֆեսոր։ Չնայած իր ընդհանուր վատ առողջական վիճակին՝ նրա մեծ գիտելիքները, միտքը և հետազոտությունները աստիճանաբար նրան դարձրել են հայտնի, հարգված պատմաբան և իրավաբան։

Ֆրեդերիկ Մեյթլենդը գրել է Մեծ Բրիտանիայի իրավունքի պատմության տասնյակ աշխատություններ, որոնցից մի քանիսն իրենցից ներկայացնում են նրա ուսանողների հավաքած դասախոսությունների կոնսպեկտները, որոնք հրատարակվել են արդեն նրա մահից հետո։ Մեյթլենդի աշխատանքները աչքի են ընկել նրբին և կենդանի գրելու ոճով, նրա պատմական մեթոդը տարբերվում էր պատմական աղբյուրների մանրակրկիտ և գրագետ օգտագործմամբ. նա սովորեցրել է իր ուսանողներին ուսումնասիրել պատմությունը ոչ թե ժամանակակից պայմանների և հարցումների տեսանկյունից, այլ միշտ փորձել վերանայել և հասկանալ անցյալ ժամանակի պայմաններում։

1906 թվականին մահացել է տուբերկուլոզից Գրան Կանարիայում։ Ամուսնացած էր Ֆլորենս Հենրիետա Ֆիշերի հետ։ Նա ունեցել է երկու դուստր՝ Էրմենգարդը և Ֆրեդեգոնդը (որը հետագայում դարձավ բանաստեղծուհի)։ Նրա մահից հետո նրա կինը ամուսնացել է Ֆրենսիս Դարվինի՝ Չարլզ Դարվինի որդու հետ։

Քեմբրիջի Դաունինգ քոլեջի համաշխարհային ճանաչում ունեցող Մեյթլենդի պատմական միությունը անվանվել է նրա պատվին։

Աշխատություններ
---------------

Ավելի քան հարյուր խոշոր հետազոտությունների, հիմնարար աշխատությունների հեղինակ է․

* «Անգլիական միջնադարյան իրավունքի պատմությունը մինչև 13-րդ դարի վերջ»,
* «Սարսափելի դատաստան և այն, ինչ դուրս է»,
* «Գյուղական համայնքն ու քաղաքը»,
* «Անգլիայի սահմանադրական պատմությունը»։

Ծանոթագրություններ
------------------

1. 1 2 3 4 5  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Encyclopædia Britannica
3. 1 2 3 4  *Lundy D. R.* The Peerage
4. 1 2 3  Oxford Dictionary of National Biography / C. Matthew — Oxford: OUP, 2004.
5. 1 2 3 4 5  Kindred Britain
6. ↑
7. ↑  Формирование и развитие критического направления в английской историографии конца XIX-начала XX вв


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Գուտենբերգ նախագիծ · The Peerage · Find A Grave · WikiTree · WeRelate |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուս · Կրուգոսվետ · Մեծ սովետական (1 հրտ.) · Օքսֆորդի կենսագրական · Dictionary of National Biography (2nd suppl.) |
|  |
| 

|  Չափորոշչային վերահսկողություն |
| --- |
|  |
| BAV: ADV10983635 · BIBSYS: 90147997 · BNE: XX4425166 · BNF: 12164317c · CiNii: DA00474093 · CONOR: 14896995 · GND: 118781359 · ISNI: 0000000121319633 · LCCN: n50041903 · NDL: 00448562 · NKC: vse2005316004 · NLA: 35323149 · NTA: 070719039 · NUKAT: n94207398 · PTBNP: 120753 · LIBRIS: 286086 · SUDOC: 030172225 · VIAF: 49265744 · WorldCat VIAF: 49265744 |

 |

 |